**OBAVIJEST ZA STUDENTE JEDNOPREDMETNIH STUDIJA**

**O UPISU U LJETNI SEMESTAR I UPISU**

**OBVEZNIH I IZBORNIH KOLEGIJA PUTEM STUDOMATA**

Upis u ljetni semestar akad. god. 2024./2025. započinje 5. veljače 2025., a završava 28. veljače 2025. god. i obavljat će se online kako slijedi:

1. upis obveznih i izbornih kolegija **putem Studomata**

**od 5. do 13. veljače 2025.** - kolegiji se upisuju u skladu s izvedbenim planovima matičnog studija

1. Nakon upisa kolegija na Studomatu potrebno se javiti u Tajništvo Odjela putem e-maila ( Martina Šestan mjurlina1@unizd.hr) od **5. do 28. veljače 2025.**, ali samo oni studenti koji imaju problema s upisom na Studomatu.

Molimo studente da u e-mailu navedu svoj JMBAG (10-znamenkasti broj na iksici koji najčešće počinje sa 0269…).

**NAKON 28. VELJAČE 2025. BIT ĆE POTREBNO NAPISATI ZAMOLBU ZA NAKNADNI UPIS U LJETNI SEMESTAR KOJA SE NAPLAĆUJE 39,82 EURA, A PREMA ODLUCI** <https://www.unizd.hr/Portals/0/sluzba_dds/troskovi_i_naknade/Odluka_o_visini_troskova_i_naknada.pdf?ver=4sXZKluZHW-zOseMJkxm2Q%3d%3d> Zamolbu ne pišu studenti koji će braniti diplomski/završni rad ili ispit do 31. ožujka 2025. Oni se mogu upisati bez zamolbe najkasnije do 11. travnja 2025. (ako nisu obranili oba diplomska/završna rada ili ispita).

**Apsolventura** se ne upisuje putem Studomata, već se studenti javljaju na gore navedeni e-mail do 28. veljače 2025. osim onih apsolvenata koji imaju obranu završnog ili diplomskog rada do 31. ožujka 2025.

 Apsolventi koji trebaju polagati ispite, polažu ih u zimskom ispitnom roku (u veljači). Prije početka apsolventskog ispitnog roka u ožujku trebaju se upisati u ljetni semestar.

Studenti koji idu na **Erasmus** u ljetnom semestru ne upisuju se putem Studomata, već se javljaju za upis u odjelno tajništvo i Studentsku referadu nakon što se vrate i dobiju Odluku o priznavanju studijskog razdoblja na mobilnosti.

Studenti koji upisuju predmete iz parcijale podnose obrazac za parcijalu u odjelnom tajništvu.

**SVAKI EVENTUALNI POGREŠAN UPIS KOLEGIJA PUTEM STUDOMATA BIT ĆE PONIŠTEN.**

**Redovitim studentima-apsolventima koji će završiti studij do 31. ožujka 2025. studentska prava traju do 28. veljače 2025. te u roku od mjesec dana, odnosno do 28. ožujka 2025. trebaju regulirati zdravstveno osiguranje i predati potvrdu o studentskom statusu u Hrvatski zavod za zdravstveno osiguranje kako bi se osigurali po drugoj osnovi.**

Za upis predmeta iz Centra za strane jezike sve dodatne informacije možete pronaći na poveznici <https://csj.unizd.hr/>

Molimo da se za sve poteškoće sa Studomatom javite na e-mail: mjurlina1@unizd.hr ili da dođete u Tajništvo Odjela (Novi kampus, Ulica dr. Franje Tuđmana 24i).

*Upute o postupku upisa kolegija putem Studomata*

* Prije upisa kolegija na Studomatu obvezno provjerite **izvedbene planove** svog upisanog studija (na mrežnoj stranici matičnog odjela ili ovdje: <https://www.isvu.hr/visokaucilista/hr/podaci/269/nastavniprogram> i **raspored sati:** <https://www.unizd.hr/studiji-i-studenti/akademski-kalendar/raspored-sati> te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi, osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći elektronički identitet AAI@EduHr.
* Ako u ISVU sustavu nedostaje neki od obveznih osobnih podataka, Studomat će tražiti da ih upišete.
* Odabirete obvezne i izborne kolegije.
* Odabir kolegija mora biti u skladu s pravilima o ECTS bodovnim kvotama navedenim na sučelju Studomata, odnosno u skladu s pravilima koja su navedena u izvedbenim planovimakoji su objavljeni na gore navedenoj mrežnoj stranici ili na mrežnoj stranici matičnog odjela.
* Nakon odabira željenih kolegija provjerite vlastiti izbor i na kraju potvrdite upis kolegija.

#### **Važne napomene:**

* Nakon odabira i potvrde upisa izbornih kolegija na Studomatu, iste više ne možete mijenjati putem Studomata.
* Za promjenu već odabranih i upisanih izbornih kolegija javite se  u Studentsku referadu. Izborne kolegije možete promijeniti samo ako za kolegij nije popunjena upisna kvota i to u razdoblju dok traju upisi putem Studomata.
* Kolegiji iz nastavničkih kompetencija iz diferenciranog kurikuluma mogu se vidjeti na ovoj poveznici: <https://www.unizd.hr/studiji-i-studenti/uredi-za-studije/ured-za-preddiplomske-i-diplomske-studije/diferencirani-kurikulum>
* Kolegije iz nastavničkih kompetencija iz jezgrovnog kurikuluma – studenti 1. godine dvopredmetnih diplomskih studija obaju nastavničkih smjerova upisuju prema A1 odnosno A2 studiju (na A1 studij upisuje se predmet Teorije odgoja i obrazovanja u praksi, a na A2 studij Umijeće nastavnika i Psihologija obrazovanja II): <https://www.unizd.hr/studiji-i-studenti/uredi-za-studije/ured-za-prijediplomske-i-diplomske-studije/jezgrovni-kurikulum>
* **Izborni kolegij se neće izvoditi ako ima manje od 10 upisanih studenata. Studenti koji su upisali izborni kolegij koji se ni nakon prvog tjedna nastave ne izvodi trebaju u Studentskoj referadi odabrati drugi izborni kolegij u okviru zadane upisne kvote.**